CELEX: E2007P0004
Language: da
Date: 2007-03-19 00:00:00
Title: Anmodning om en rådgivende udtalelse fra EFTA-Domstolen, indgivet af Héraðsdómur Reykjavíkur (Reykjavik herredsret) den 19. marts 2007 i sagen Jón Gunnar Þorkelsson mod Gildi-lífeyrissjóður (Gildi pensionsfond) (Sag E-4/07)

15.11.2007   
            
            
               DA
            
            
               Den Europæiske Unions Tidende
            
            
               C 272/20
            
         Anmodning om en rådgivende udtalelse fra EFTA-Domstolen, indgivet af Héraðsdómur Reykjavíkur (Reykjavik herredsret) den 19. marts 2007 i sagen Jón Gunnar Þorkelsson mod Gildi-lífeyrissjóður (Gildi pensionsfond)
   (Sag E-4/07)
   (2007/C 272/08)
   Ved brev af 19. marts 2007, som indgik til EFTA-Domstolens justitskontor den 26. marts 2007, blev der indgivet en anmodning til EFTA-Domstolen fra Héraðsdómur Reykjavíkur (Reykjavik herredsret) om en rådgivende udtalelse i sagen Jón Gunnar Þorkelsson mod Gildi-lífeyrissjóður (Gildi pensionsfond) om følgende spørgsmål:
   
               1.
            
            
               Dækker udtrykket »social sikring« i den betydning, hvori det er anvendt i EØS-aftalen, særlig artikel 29 i hovedteksten til aftalen, og i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, retten til invalideydelser i henhold til pensionsordninger som den islandske?
            
         
               2.
            
            
               Uanset om svaret på første spørgsmål er positivt, spørger herredsretten, om bestemmelserne i EØS-aftalen om fri bevægelighed for arbejdstagere, særlig artikel 28 og 29, kan fortolkes således, at en regel i vedtægterne for islandske pensionsfonde, som gør en særlig ydelsesret (retten til »projektion af rettigheder«) betinget af, at den pågældende har indbetalt pensionsbidrag til en islandsk pensionsfond, der er medlem af aftalen mellem pensionsfondene, i mindst 6 af de 12 måneder, der går forud for datoen for ulykken, er forenelig med EØS-aftalen, når den pågældende ikke kan opfylde denne betingelse, fordi han er flyttet til en anden EFTA-stat for at søge et arbejde, der svarer til det, han oprindelig søgte, og når den pågældende har indbetalt bidrag til en pensionsfond i denne stat?
            
         
               3.
            
            
               Kan Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, fortolkes således, at arbejdstagere skal forelægge deres erstatningskrav i den stat, hvor de var bosiddende og havde sociale rettigheder på det tidspunkt, da skaden indtraf?